**NOTĂ INFORMATIVĂ**

la proiectul Ordinului Ministerului Finanțelor

cu privire la modificarea Ordinul Ministerului Finanțelor nr. 153 din 22 decembrie 2017 „Privind aprobarea formularului tipizat al Declarației cu privire la impozitul pe venit pentru agenții economici”

|  |
| --- |
| **1.** **Denumirea autorului şi, după caz, a participanților la elaborarea proiectului** |
| Ministerul Finanțelor |
| **2. Condițiile ce au impus elaborarea proiectului de act normativ şi finalitățile urmărite** |
| 1. Excluderea unor boxe din declarație ținând cont de obligația prezentării declarațiilor doar în format electronic; 2. Necesitatea ajustării terminologiei legislației fiscale la legislația financiară; 3. Rândurile din declarație au fost completate cu referințe la norme/articole din Codul fiscal; 4. A fost exclusă divizarea calculării impozitului pe venit pe tipuri de categorii de persoane fizice și juridice, dat fiind faptul că pentru persoanele fizice nu mai este aplicabilă impozitarea la cotă progresivă; 5. Aducerea în concordanță a unor noțiuni din Declarație, conform HG 704/2019 și art.261 din Codul fiscal, privind calculul amortizării în scopuri fiscale; 6. A fost exclusă necesitatea completării unor rânduri dat fiind faptul excluderii acestora din veniturile neimpozabile și lipsa necesității de ajustare prin declarație (venituri din dobânzile aferente depozitelor bancare, dobânzile de la valorile mobiliare de stat, rezultatul obţinut din operațiunile legate de activele de capital); 7. Aducerea în concordanță a unor noțiuni din anexa 1.1.D la Declarație conform HG 704/2019 și art.261 din Codul fiscal, privind calculul amortizării în scopuri fiscale; 8. Concretizarea pentru întreprinderile micro, mici sau mijlocii (conform criteriilor determinate potrivit prevederilor art.5 alin.(1) din Legea nr.179/2016 cu privire la întreprinderile mici şi mijlocii) a posibilității de a alege pentru perioadele fiscale 2023 – 2025, a amânării de plata impozitului pe venit conform art.87 alin.(11) din Codul fiscal; 9. Concretizări în partea ce ține de ajustarea cheltuielilor legate de investigații şi cercetări științifice și a provizioanelor precum și a cheltuielilor suportate în folosul persoanelor fizice ce desfășoară activități independente conform cap. 102, dat fiind faptul că acestea nu se permit la deduceri în scopuri fiscale; 10. Revizuită anexa privind ajustarea cheltuielilor de reprezentanță în legătură cu actualizarea modalității de deducere a acestor cheltuieli; 11. Completări aferente utilizării scutirii doar în cazul obținerii veniturilor sub 360 mii lei; 12. Concretizări aferent modalității de reflectare a facilităților fiscale în anexele 4D și 6D; 13. Abrogarea anexei 5D deoarece nu se aplică impozitarea la cotă progresivă; 14. Completări ce țin de necesitatea ajustării veniturilor obținute în urma tranzacțiilor economice cu fondatorii sau alte persoane interdependente efectuate la un preț mai mic decât prețul de piață; 15. Expunerea mai simplificată a metodelor de prognozare a impozitului pe venit în rate. |
| **3.** **Principalele prevederi ale proiectului şi evidențierea elementelor noi** |
| Modificările și completările propuse rezultă din necesitatea corelării prevederilor actelor normative elaborate de către Ministerul Finanțelor cu prevederile Codului fiscal și a altor acte normative. |
| **4. Fundamentarea economico-financiară** |
| Prezentul proiect al Ordinului Ministerului Finanțelor nu necesită cheltuieli de la bugetul public. |
| **5. Modul de încorporare a actului în cadrul normativ în vigoare** |
|  |
| **6.** **Avizarea şi consultarea publică a proiectului** |
| În conformitate cu art. 15 din Legea nr. 239 – XVI din 13 noiembrie 2008 privind transparența în procesul decizional, la data de 05 mai 2023, pe pagina web a Ministerului Finanțelor a fost plasat proiectului Ordinului cu privire la modificarea Ordinul Ministerului Finanțelor nr. 153 din 22 decembrie 2017 „Privind aprobarea formularului tipizat al Declarației cu privire la impozitul pe venit pentru agenții economici”  (http://mf.gov.md/ro/transparen%C8%9Ba-decizional%C4%83/procesul-decizional). |